section_heading: Razvoj projekta
paragraph_text: Posebno DVD izdanje filma sadržava pogled iza kamere koji prikazuje detaljan uvid u snimanje filma. Ostvareni su veliki napori kako bi se prikazao autentičan izgled i osjećaj na brodu u ranom 19. stoljeću. Međutim, na brodu Rose (koji je "glumio" Acheron) snimalo se tek desetak dana, dok su ostale scene snimane u veliki replikama napravljenima u tanku. Brodu Rose danas je promijenjeno ime u HMS Surprise kako bi se odala počast filmu, a nalazi se u pomorskom muzeju u San Diegu. Svi glumci morali su proći mornarsku obuku perioda u kojem se film događa kako bi njihove performanse izgledale što autentičnije. Lokacije snimanja na Galapagosu su autentične i jedinstvene zbog toga što se na tim otocima uglavnom snimaju samo dokumentarni filmovi.